Diari Oficial de la Generalitat Valenciana


Sumari del DOGV 3007, del 05-06-1997 (1997/7959)

ORDRE de 25 de març de 1997 de la Conselleria de Cultura, Educació i Ciència, per la qual es concedeix una ajuda als alumnes que han obtingut Premi Extraordinari de Batxillerat corresponent al curs acadèmic 1995-1996.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3007

Data del DOGV
:   05-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7959


Data del document
:   25-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1997 de la Conselleria de Cultura, Educació i Ciència, per la qual es concedeix una ajuda als alumnes que han obtingut Premi Extraordinari de Batxillerat corresponent al curs acadèmic 1995-1996.  
L'Ordre de 10 de febrer de 1992 de la Conselleria de Cultura, Educació i Ciència va establir els requisits i el procediment per a la concessió dels Premis Extraordinaris de Batxillerat en la Comunitat Valenciana.  
Per la Resolució de 30 d'agost de 1996 de la Direcció General d'Ordenació i Innovació Educativa i Política Lingüística (DOGV 03.10.96) es convoquen els Premis Extraordinaris de Batxillerat en la Comunitat Valenciana corresponents al curs 1995-1996.  
Després de realitzar les proves corresponents d'acord amb les instruccions dictades a aquest efecte per la Direcció General d'Ordenació i Innovació Educativa i Política Lingüística, la Resolució de 29 de novembre de 1996, de la Direcció General d'Ordenació i Innovació Educativa i Política Lingüística (DOGV 21.01.97) adjudica trenta-vuit premis Extraordinaris de Batxillerat.  
Desitjant distingir els alumnes que han realitzat de forma més brillant els estudis de Batxillerat, la Llei 4/1996, de 30 de desembre de Pressupostos de la Generalitat Valenciana per a 1997 preveu en la línia 417/000/97 la subvenció d'un milió nou-centes mil pessetes per a alumnes que han obtingut Premi Extraordinari de Batxillerat.  
Per tot això i fent ús de les atribucions que tinc conferides,  
ORDENE  
Primer  
L'import global màxim destinat als Premis Extraordinaris de Batxillerat de la Comunitat Valenciana corresponents al curs acadèmic 1995-96 ascendeix a la quantitat d'un milió nou-centes mil pessetes. El pagament d'aquesta subvenció serà a càrrec de l'aplicació pressupostària 05.37.280.40.7, línia de subvenció 4.17 del Pressupost de la Generalitat Valenciana per a l'exercici 1997.  
Segon  
Cada un dels alumnes que han obtingut Premi Extraordinari de Batxillerat corresponent al curs 1995-96 rebrà una ajuda de cinquanta mil pessetes.  
Tercer  
Tenen dret a percebre aquesta ajuda els alumnes esmentats en la Resolució de 29 de novembre de 1996 (DOGV 21.01.97) de la Direcció General d'Ordenació i Innovació Educativa i Política Lingüística per la qual s'adjudiquen 38 Premis Extraordinaris de Batxillerat.  
Quart  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 25 de març de 1997  
El conseller de Cultura, Educació i Ciència,  
FRANCISCO E. CAMPS ORTIZ